**Ministru kabineta noteikumu projekta**

**„Grozījumi Ministru kabineta 2005.gada 20.decembra noteikumos**

**Nr.992 „Noteikumi par jūrnieka grāmatiņu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 27.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jūrnieku grāmatiņā iekļaujamo informāciju un kārtību, kādā valsts akciju sabiedrības „Latvijas Jūras administrācija” Jūrnieku reģistrs (turpmāk – Jūrnieku reģistrs) noformē, izsniedz, apmaina, aiztur, anulē, atzīst par nederīgām un uzskaita jūrnieku grāmatiņas nosaka Ministru kabineta 2005.gada 20.decembra noteikumi Nr.992 „Noteikumi par jūrnieka grāmatiņu”(turpmāk – Noteikumi). Ministru kabineta noteikumu projekts „Grozījumi Ministru kabineta 2005.gada 20.decembra noteikumos Nr.992 „Noteikumi par jūrnieka grāmatiņu”” (turpmāk – Noteikumu projekts) ir izstrādāts, lai precizētu atsevišķas Noteikumu tiesību normas ar mērķi vienkāršot un uzlabot jūrnieka grāmatiņas izsniegšanas un apmaiņas procesu, kā arī redakcionāli precizētu Noteikumu tiesību normas atbilstoši šā brīža situācijai, tādējādi novēršot praksē konstatētās problēmas.**Vispārīgais pamatojums:**Stājoties spēkā Noteikumu projektam, tiks uzsākta iesnieguma jūrnieka grāmatiņas izsniegšanai sagatavošana, kā arī jūrnieka fotografēšana jūrnieka grāmatiņā ievietojamā digitālā jūrnieka sejas un paraksta attēla iegūšanai uz vietas Jūrnieku reģistrā, tādējādi vienkāršojot un uzlabojot jūrnieka grāmatiņas izsniegšanas un apmaiņas procesu. Noteikumi šobrīd nosaka, ka jūrniekam, kurš vēlas saņemt vai apmainīt jūrnieka grāmatiņu, komersants, kas sniedz darbiekārtošanas pakalpojumus kuģa apkalpes komplektēšanā vai jūrniecības izglītības iestāde, izsniedz un apstiprina iesnieguma veidlapu un jūrnieka reģistrācijas karti. Komersants, kas sniedz darbiekārtošanas pakalpojumus kuģa apkalpes komplektēšanā vai jūrniecības izglītības iestāde iesnieguma veidlapu un jūrnieka reģistrācijas karti saņem Jūrnieku reģistrā, kas savukārt ir maksas pakalpojums, tādējādi komersantam, kas sniedz darbiekārtošanas pakalpojumus kuģa apkalpes komplektēšanā vai jūrniecības izglītības iestādei rodas papildus izdevumi. Noteikumu projekts paredz atteikties no iesnieguma veidlapas un jūrnieka reģistrācijas kartes izsniegšanas un apstiprināšanas, tā vietā paredzot, ka jūrnieks Jūrnieku reģistrā iesniedz izziņu no Latvijas Kuģu reģistrā reģistrēta kuģa īpašnieka pilnvarotas personas vai komersanta, kas sniedz darbiekārtošanas pakalpojumus kuģa apkalpes komplektēšanā (turpmāk kopā – Komersants), kas apliecina, ka jūrnieks tiks nodarbināts uz kuģa, vai jūrniecības izglītības iestādes, kas savukārt apliecina, ka persona ir izglītojamais. Ņemot vērā, ka praksē ir situācijas, kad komersants, kas sniedz darbiekārtošanas pakalpojumus kuģa apkalpes komplektēšanā vai jūrniecības izglītības iestāde Jūrnieku reģistrā iesniedz nepilnīgu informāciju, kas nepieciešama jūrnieka grāmatiņas saņemšanai, Noteikumu projekts paredz minētās izziņas paraugu. **Būtiskākās izmaiņas:**Noteikumu projekts paredz, ka, pārejot uz jūrnieka fotografēšanu uz vietas Jūrnieku reģistrā, tiks iegūts jūrnieka grāmatiņā ievietojamais jūrnieka sejas digitālais attēls, kā arī, jūrniekam parakstoties uz paraksta attēla iegūšanas aparatūras sensora, tiks iegūts jūrnieka paraksta digitālais attēls.Noteikumu projekts paredz, ka ārkārtas gadījumos, kas radušies tehnisku iemeslu dēļ (īslaicīgas tehniskas problēmas ar specializēto attēlu un personas biometrisko datu digitalizācijas iekārtu), kā rezultātā nav iespējams iegūt jūrnieka sejas digitālo attēlu, lai nodrošinātu jūrnieka grāmatiņas izsniegšanas un apmaiņas procesa nepārtrauktību, Jūrnieku reģistrs ir tiesīgs pieprasīt jūrniekam iesniegt vienu fotogrāfiju, kas atbilst normatīvajos aktos par personu apliecinošiem dokumentiem noteiktajām prasībām.Jūrnieka grāmatiņas mašīnlasāmo zonu veido atbilstoši Starptautiskās civilās aviācijas organizācijas (ICAO) dokumentā DOC 9303 "Mašīnlasāmi ceļošanas dokumenti" noteiktajām prasībām, līdz ar to precizēts Noteikumu 7. un 9.punkts paredzot, ka jūrnieka grāmatiņas mašīnlasāmajā zonā norāda jūrnieka vārdu un uzvārdu, nelietojot diakritiskās zīmes, savukārt jūrnieka grāmatiņā jūrnieka vārdu un uzvārdu norāda atbilstoši Iedzīvotāju reģistra datiem.Noteikumu projekts paredz, ka, lai saņemtu vai apmainītu jūrnieka grāmatiņu, jūrnieks, tai skaitā arī pasažieru kuģa apkalpojošais personāls, kuģa remontstrādnieks vai persona, kurai normatīvajos aktos par jūrnieku sertificēšanu nav noteiktas kvalifikācijas prasības, Jūrnieku reģistrā iesniedz izziņu no Komersanta, kas apliecina, ka jūrnieks tiks nodarbināts uz kuģa, vai jūrniecības izglītības iestādes, kas apliecina, ka persona ir izglītojamais. Savukārt persona, kas uz kuģa tiek nodarbināta īpašu uzdevumu veikšanā (piemēram, kuģu kompānijas darbinieks), lai saņemtu vai apmainītu jūrnieka grāmatiņu, Jūrnieku reģistrā iesniedz darba devēja pieprasījumu, kas apliecina, ka persona ir nodarbināta uz kuģa īpašu uzdevumu veikšanā. Jūrnieks, izglītojamais vai persona, kas uz kuģa tiek nodarbināta īpašu uzdevumu veikšanā arī uzrāda:1) Latvijas pilsoņa vai nepilsoņa vai ārvalsts kompetento iestāžu izsniegtu personu apliecinošu dokumentu, Latvijas Republikā izsniegtu bēgļa vai bezvalstnieka, vai personas, kurai Latvijas Republikā piešķirts alternatīvais statuss, ceļošanas dokumentu un Pilsonības un migrācijas lietu pārvaldes izsniegtu pastāvīgās uzturēšanās tiesības apliecinošu dokumentu;2) jūrnieka kvalifikācijas dokumentu (ja dokuments nav reģistrēts Jūrnieku reģistra sertificēšanas datu bāzē vai tā autentiskums nav pārbaudīts). Šī prasība neattiecas uz personu, kas uz kuģa tiek nodarbināta īpašu uzdevumu veikšanā (piemēram, kuģu kompānijas darbinieks), pasažieru kuģa apkalpojošo personālu, kuģa remontstrādnieku vai personu, kurai normatīvajos aktos par jūrnieku sertificēšanu nav noteiktas kvalifikācijas prasības;3) atzītas mācību kursu programmas "Pamatkurss drošībā" apgūšanu apliecinošu dokumentu (ja dokuments nav reģistrēts Jūrnieku reģistra sertificēšanas datu bāzē vai tā autentiskums nav pārbaudīts);4) jūrnieka grāmatiņu, kurai beidzies derīguma termiņš vai kuru jūrnieks vēlas apmainīt, vai kura jānodod Jūrnieku reģistrā atbilstoši Noteikumu IV nodaļai (ja jūrniekam ir izsniegta jūrnieka grāmatiņa).Ņemot vērā minēto, Jūrnieku reģistrs izmantojot valsts informācijas sistēmās un Jūrnieku reģistra rīcībā esošo informāciju, sagatavo iesniegumu jūrnieka grāmatiņas izsniegšanai, kuru paraksta jūrnieks.Noteikumu projekts precizē, ka jūrnieka grāmatiņu izsniedz pēc iesnieguma parakstīšanas. Noteikumu projekts paredz, ka jūrniecības augstākās un vidējās izglītības programmu izglītojamiem jūrnieku grāmatiņu izsniedz uz pieciem gadiem no mācību uzsākšanas dienas, kā arī precizēts vārds „students” aizstājot ar vārdu „izglītojamais”, ņemot vērā Izglītībaslikuma 1.panta 12.punktu, ka izglītojamais ir skolēns, audzēknis, students vai klausītājs, kas apgūst izglītības programmu izglītības iestādē vai pie privātpraksē strādājoša pedagoga.Noteikumu projekts paredz arī gadījumus, kad jūrnieka grāmatiņa kļūst lietošanai nederīga. Noteikumi šobrīd nosaka gadījumus, kad jūrnieka grāmatiņu atzīst par nederīgu, tomēr ir gadījumi, kad noticis fakts rada juridiskas sekas un ir pamats dokumenta uzskatīšanai par nederīgu. Noteikumu projekts paredz gadījumus, kad jūrnieka grāmatiņa kļūst lietošanai nederīga: 1) mainījušās Noteikumu 5.1., 5.2., 5.3. vai 5.4.apakšpunktā minētās ziņas un 30 dienu laikā jūrnieka grāmatiņa nav apmainīta;2) saņemtas ziņas par jūrnieka nāvi.Noteikumu projekts precizē, ka gadījumā, ja jūrnieka grāmatiņā ir izdarīti labojumi vai nesankcionēti ieraksti, Jūrnieku reģistrs anulē jūrnieka grāmatiņu.Noteikumu projekts pilnībā atrisinās šīs anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas | Satiksmes ministrija, VAS „Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1. Jūrnieku reģistrā sertificētiem jūrniekiem – aptuveni 12 738;
2. Personām, kuras apgūst Satiksmes ministrijas sertificētas jūrniecības izglītības programmas uz 2017.gada 1.septembri –2112 personas apguva kuģu virsnieku, savukārt aptuveni 120 personas – ierindas jūrnieku izglītības programmas;
3. Komersantiem, kas sniedz darbiekārtošanas pakalpojumus kuģa apkalpes komplektēšanā – 54;
4. Jūrnieku profesionālās sagatavošanas iestādes, kas īsteno Satiksmes ministrijas sertificētas jūrniecības izglītības un/vai mācību kursu programmas – 8;

Latvijas Kuģu reģistrā reģistrētu starptautiskā kuģošanā nodarbinātu kuģu (aptuveni 23) īpašniekiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu jūrniekam vai jūrniecības izglītības programmu izglītojamajiem jūrnieka grāmatiņas saņemšanai, jo iesnieguma jūrnieka grāmatiņas izsniegšanai sagatavošana, kā arī jūrnieka fotografēšana digitālā sejas attēla un paraksta attēla iegūšana notiek uz vietas Jūrnieku reģistrā.Noteikumu projekts samazina administratīvo slogu komersantam, kas sniedz darbiekārtošanas pakalpojumus kuģa apkalpes komplektēšanā un jūrniecības izglītības iestādei tādējādi, ka nav jāizsniedz un jāapstiprina iesnieguma veidlapa un jūrnieka reģistrācijas karte jūrnieka grāmatiņas saņemšanai vai apmaiņai. Noteikumu projekts paredz jūrniekam Jūrnieku reģistrā iesniegt izziņu no Komersanta, kas apliecina, ka jūrnieks tiks nodarbināts uz kuģa, vai jūrniecības izglītības iestādes, kas apliecina, ka persona ir izglītojamais. Savukārt persona, kas uz kuģa tiek nodarbināta īpašu uzdevumu veikšanā (piemēram, kuģu kompānijas darbinieks), Jūrnieku reģistrā iesniedz darba devēja pieprasījumu, kas apliecina, ka persona ir nodarbināta uz kuģa īpašu uzdevumu veikšanā. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 euro, bet mērķgrupai, kuru veido juridiskas personas, nepārsniedz 2000 euro. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2017.gada 14. novembrī. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Nav saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VAS „Latvijas Jūras administrācija” Jūrnieku reģistrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Satiksmes ministrs                                            U.Augulis

Vīza: valsts sekretārs K.Ozoliņš

23.01.2018. 13:37

1477

Sendija Gerge-Lubeja

VAS „Latvijas Jūras administrācija”

Juridiskā departamenta juriskonsulte

67099402, sendija.gerge@lja.lv